***Γαλλικά – Στ’Τάξη***

***Ημερομηνία:***

***Σχέδιο Μαθήματος***

**Τίτλος**

**Les nationalités/Εθνικότητες**

***Χρόνος :*** *1* διδακτική ώρα

***Τεχνολογικό πλαίσιο:*** Χρήση διαδραστικού πίνακα

|  |
| --- |
| **Περιγραφή γραμματικού φαινομένου και κατηγορία λεξιλογίου**  Θηλυκό των επιθέτων εθνικότητας, τα ρήματα *venir & habiter* και οι προθέσεις με τις οποίες συντάσσονται, γένος των ονομάτων χωρών και πόλεων. |

***Ομαδική Δραστηριότητα:*** Χωρισμός των μαθητών σε ομάδες και παρουσίαση του καθενός προφορικά στην υπόλοιπη τάξη. (εθνικότητα, χώρα, πόλη κτλ.)

***Πρόταση παρακολούθησης βίντεο:*** [***https://www.youtube.com/watch?v=By3bOdgWdjU***](https://www.youtube.com/watch?v=By3bOdgWdjU)

[***https://www.youtube.com/watch?v=37SSPUPUeRw***](https://www.youtube.com/watch?v=37SSPUPUeRw)

**Διδακτικοί στόχοι :** Οι μαθητές να είναι σε θέση να χρησιμοποιήσουν - Τα ρήματα *venir &* *habiter* στο σωστό τύπο και πρόσωπο με τις κατάλληλες προθέσεις.

* Να χρησιμοποιούν το θηλυκό των επιθέτων εθνικότητας στην παρουσίασή τους στον γραπτό και προφορικό λόγο.
* Να χρησιμοποιούν ορθά το γένος των χωρών και των πόλεων

**Τί γνωρίζουν ήδη οι μαθητές :** Οι μαθητές γνωρίζουν ήδη τους κανόνες σχηματισμού του θηλυκού των προσδιοριστικών επιθέτων, ώστε μπορούν με ευκολία να περάσουν στους κανόνες σχηματισμού των επιθέτων εθνικότητας.

**Ποιές δυσκολίες έχουν οι μαθητές :** Οι μαθητές αντιμετωπίζουν δυσκολίες στο γένος των πόλεων και των χωρών καθώς και στις προθέσεις που συντάσσονται τα ρήματα.

1) Βασιζόμενοι στο σχολικό εγχειρίδιο παρουσιάζουμε τις εθνικότητες, σχηματίζοντας το θηλυκό τους και τονίζοντας τις επιμέρους δυσκολίες.

2) Σχηματικά τονίζουμε τη σύνταξη των ρημάτων *venir (de) & habiter* (à) ανάλογα με το τί ακολουθεί και δίνουμε παραδείγματα.

3) Ομαδοποιούμε τις χώρες και τις πόλεις χρησιμοποιώντας ένα χάρτη, σε γένη, τονίζοντας τις εξαιρέσεις (πχ. Pays – Bas, Etats – Unis). Δεν παραλείπουμε να τονίσουμε στους μαθητές ότι οι πόλεις συντάσσονται με την πρόθεση *à* και οι χώρες με την πρόθεση *en.*

4) Χρησιμοποιώντας την παρουσίαση powerpoint δίνουμε συγκεκριμένα παραδείγματα ζητώντας από τους μαθητές να παρουσιαστούν οι ίδιοι.

5) Χρησιμοποιούμε το βίντεο για καλύτερη εμπέδωση όπου γίνεται αναλυτική αναφορά στις προθέσεις των χωρών και των πόλεων περιλαμβάνοντας και τις περιπτώσεις των παραπάνω ρημάτων.

6) Μοιράζουμε στους μαθητές το φύλλο εργασιών. Στην πρώτη άσκηση ζητάμε από τους μαθητές το θηλυκό των εθνικοτήτων που έχουν διδαχθεί. Στη δεύτερη άσκηση συμπληρώνουν σωστά τις προθέσεις, στην τρίτη επιλέγουν το σωστό τύπο του ρήματος που δηλώνει την προέλευση και τον τόπο διαμονής και στην τέταρτη χρησιμοποιούν τις λέξεις για να φτιάξουν προτάσεις με το λεξιλόγιο της ενότητας.

***Σημειώσεις:………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………***